|  |
| --- |
|  |

REPUBLIKA SLOVENIJA

Ministrstvo za kmetijstvo, GOZDARSTVO IN PREHRANO

UPrava republike slovenije Za varno hrano,  
veterinarstvo in varstvo rastlin

Dunajska cesta 22, 1000 Ljubljana T: 01 300 13 00

F: 01 300 13 56

E: gp.uvhvvr@gov.si

www.uvhvvr.gov.si

Številka: **U430-29/2023/1**

Dne:25.10.2023

# Javni razpis za podelitev javnega pooblastila izvajalcem usposabljanj za ravnanje s fitofarmacevtskimi sredstvi

**RAZPISNA DOKUMENTACIJA**

1. **POVABILO PRIJAVITELJEM**
2. **PRILOGE**

* **Priloga 1: OVOJNICA**
* **Priloga 2: PRIJAVA**
* **Priloga 3: IZJAVA O SPOSOBNOSTI PRIJAVITELJA**
* **Priloga 4: CENE USPOSABJANJA ZA RAVNANJE S FITOFARMACEVTSKIMI SREDSTVI**

Republika Slovenija, Ministrstvo za kmetijstvo, gozdarstvo in prehrano, Uprava Republike Slovenije za varno hrano, veterinarstvo in varstvo rastlin (v nadaljnjem besedilu: UVHVVR) na podlagi 23. člena Zakona o fitofarmacevtskih sredstvih (Uradni list RS, št. 83/2012, 35/23– odl. US**,** v nadaljnjem besedilu: ZFfS) naslednji

**JAVNI RAZPIS**

**za dodelitev izvedbe usposabljanja za ravnanje s fitofarmacevtskimi sredstvi, izdajo izkaznic in tečajev o pravilni in varni uporabi FFS**

**Naročnik:** Republika Slovenija, Ministrstvo za kmetijstvo, gozdarstvo in prehrano, Uprava Republike Slovenije za varno hrano, veterinarstvo in varstvo rastlin, Dunajska c. 22, 1000 Ljubljana

**Predmet javnega razpisa:** Izvajanje vrste programa usposabljanja za ravnanje s fitofarmacevtskimi sredstvi in tečajev o pravilni in varni uporabi fitofarmacevtskih sredstev (v nadaljevanju: FFS) za:

* svetovalce za FFS;
* prodajalce FFS;
* poklicne uporabnike in druge osebe usposobljene za ravnanje s FFS (v nadaljnjem besedilu: usposabljanje za izvajalce ukrepov varstva rastlin)

(v nadaljnjem besedilu: izvajalci usposabljanja).

**Začetek in trajanje javnega pooblastila**: javno pooblastilo z izbranim izvajalcem usposabljanja se sklene po pravnomočnosti odločbe o izbiri izvajalca usposabljana in se sklene za dobo petih let.

**Pogoji:** Na javni razpis se lahko prijavijo pravne in fizične osebe, ki so registrirane za opravljanje dejavnosti izobraževanja ter izpolnjujejo pogoje glede prostorov in tehnične opreme ter imajo v delovnem ali pogodbenem razmerju za strokovno področje ukrepov varstva rastlin pred škodljivimi organizmi, vpliva FFS na zdravje ljudi in vpliva FFS na okolje, najmanj enega predavatelja. Podrobnejši pogoji glede predavateljev, prostorov in tehnične opreme so opredeljeni v Pravilniku o usposabljanju o fitofarmacevtskih sredstvih (Uradni list RS, št. 85/13) (v nadaljnjem besedilu: Pravilnik)

**Prijava:** Prijavitelj izpolni vse, s strani UVHVVR pripravljene obrazce, ki se nahajajo v nadaljevanju te razpisne dokumentacije ter jih skupaj z zahtevanimi dokazili priloži svoji vlogi. Vloge morajo biti v celoti pripravljene v skladu s to razpisno dokumentacijo, prijavitelj pa mora izpolnjevati vse zakonske pogoje. Vloga mora biti predložena v pisni obliki, v slovenskem jeziku. Prijavitelj vlogo s prilogami zapre v kuverto na katero nalepi obrazec prilogo 1: Ovojnica.

Prijavitelj pošlje svojo vlogo pošlje v zaprti ovojnici priporočeno ali jo izroči osebno v glavno pisarno na naslovu Ministrstva za kmetijstvo, gozdarstvo in prehrano, Uprava RS za varno hrano, veterinarstvo in varstvo rastlin, Dunajska 22, 1000 Ljubljana

Prijavitelj nosi vse stroške povezane s pripravo in predložitvijo vloge.

Vsebina vloge:

1. Ovojnica, nalepljena na zunanjo ovojnico (kuverto) vloge: izpolnjena priloga 1;
2. Prijava in priložene zahtevane listine in dokazila: izpolnjena in podpisana priloga 2;
3. Izjava o sposobnosti prijavitelja: izpolnjena in podpisana priloga 3;
4. Cene usposabljanja za ravnaje s FFS in tečajev o pravilni in varni uporabi FFS: izpolnjena in podpisana priloga 4

**Oblika prijave in naslov za vložitev prijave na javni razpis:** Prijava mora biti povezana in zapečatena tako, da posameznih listov ni mogoče neopazno odvzemati ali dodajati novih.

Poleg nevednega je zaradi lažjega pregleda ponudbe zaželeno, da se obrazce in ponudbene dokumente zloži v mapo in loči s pregradami..

UVHVVR si pridržuje pravico, za odpravo pomanjkljivosti glede opremljenosti prijave, ugotovljene na javnem odpiranju.

Prijavitelj izpolni vse, s strani UVHVVR pripravljene obrazce ter jih skupaj z zahtevanimi dokazili priloži svoji vlogi. Vloge morajo biti v celoti pripravljene v skladu s to razpisno dokumentacijo, prijavitelj pa mora izpolnjevati vse pogoje za udeležbo.

Prijavitelj nosi vse stroške povezane s pripravo in predložitvijo vloge.

Prijavitelj pošlje prijavo priporočeno po pošti ali jo prinese osebno v zaprti ovojnici z oznako *»Ne odpiraj – javni razpis - vloga!«* Na hrbtni strani ovojnice mora biti naveden naslov prijavitelja. V primeru, da prijava ni označena, kot je navedeno, UVHVVR ne odgovarja za predčasno odpiranje prijave ali, da se prijava založi. Poleg navedenega si UVHVVR pridržuje pravico odprave take pomanjkljivosti na javnem odpiranju prijav.

**Rok:** UVHVVR bo kot pravočasne upoštevala le tiste vloge, ki bodo dostavljene oziroma izročene do izteka dneva 27.11.2023 in to ne glede na to, ali so vloge izročene osebno ali v obliki priporočene poštne pošiljke na naslov UVHVVR, Dunajska c. 22, 1000 Ljubljana. V primeru osebne dostave v glavno pisarno UVHVVR, Dunajska c. 22, Ljubljana morajo biti prijave dostavljene do vključno 27.11.2023 do 14 ure. UVHVVR prepoznih vlog ne bo odprla na javnem odpiranju vlog, ampak jih bo neodprte vrnila naslovniku.

Komisija bo pisno pozvala tiste prijavitelje, katerih vloge ne bodo formalno popolne, da jih v postavljenem roku dopolnijo. Vloge, ki jih prijavitelji ne bodo pravočasno dopolnili, se bodo s sklepom zavrgle.

**Odpiranje prijav:** Javno odpiranje pravočasno prispelih prijav, na zgoraj navedeni naslov bo 1.12.2023 ob 9 uri v prostorih UVHVVR, Dunajska 22, 1000 Ljubljana, v sejni sobi (6. nadstropje). Pri odpiranju vlog so lahko prisotni predstavniki prijaviteljev. Pred začetkom javnega odpiranja vlog morajo predstavniki prijaviteljev, strokovni komisiji izročiti pisna pooblastila za sodelovanje.

**Opis postopka:** Postopek vodi strokovna komisija, ki jo s sklepom imenuje direktor UVHVVR. Komisijo sestavljajo predsednik in dva člana. Predsednik in člana strokovne komisije ne smejo biti s prijavitelji interesno povezani v smislu poslovne povezanosti ali sorodstvenega razmerja. Komisija lahko k sodelovanju povabi neodvisnega strokovnjaka s posameznega strokovnega področja fitomedicine.

Strokovna komisija UVHVVR bo pregledala ali so vlogi priložena vsa zahtevana dokazila oziroma dokumenti v obliki, obsegu in na način, kot je zahtevano v razpisni dokumentaciji ter ugotovila izpolnjevanje pogojev. Komisija sme od prijaviteljev zahtevati dodatna pojasnila, da bi si pomagala pri pregledu in ovrednotenju vlog. Formalno nepopolno vlogo bodo lahko prijavitelji dopolnili v roku osmih (8) dni od dneva poziva komisije za dopolnitev.

Za izvajalce usposabljanj bodo izbrani vsi prijavitelji, ki bodo oddali pravočasno in popolno vlogo ter bodo izpolnjevali vse pogoje in zahteve iz razpisne dokumentacije.

**Izvajanje javnega pooblastila:** Usposabljanje za ravnanje s FFS, pisno preverjanje znanja in tečaji o pravilni in varni rabi FFS se izvajajo v skladu z ZFfS in Pravilnikom

Usposabljanje za ravnanje s FFS je razdeljeno na posamezne programe:

* usposabljanje za svetovalce za FFS;
* usposabljanje za prodajalce FFS;
* usposabljanje za izvajalce ukrepov varstva rastlin.

Prijavitelji lahko oddajo vlogo za eno ali več programov usposabljanja za ravnanje s FFS oz. tečajev o pravilni in varni rabi FFS (označijo v obrazcu 2 Prijava).

Vsako usposabljanje se mora izvajati kot osnovno usposabljanje in kot nadaljnje usposabljanje, ki zajema strokovno področje:

a) ukrepov varstva rastlin pred škodljivimi organizmi,

b) vpliva FFS na zdravje ljudi,

c) vpliva FFS na okolje,

v skladu s Pravilnikom.

Vsako usposabljanje za ravnanje s FFS mora obsegati teoretični in praktični del v skladu s Pravilnikom o usposabljanju o fitofarmacevtskih sredstvih.

Vsak izvajalec usposabljanja mora zagotoviti tudi tečaj o pravilni in varni uporabi FFS v skladu s Pravilnikom.

Izvajalec usposabljanja mora zagotoviti še:

* organizacijsko in vsebinsko pripravo ter izvedbo usposabljanja in pisnega preverjanja v skladu s Pravilnikom;
* zagotavljanje gradiva udeležencem;
* vodenje evidenc o usposabljanjih, preizkusih znanja, izdanih izkaznicah;
* izdaja izkaznic udeležencem usposabljanj po uspešno opravljenem pisnem preverjanju znanja v skladu s Zakonom in Pravilnikom in vnos podatkov v evidenco usposabljanj;
* letno razpisati najmanj eno osnovno in dve nadaljnji usposabljanji;
* za vsako izvedbo usposabljanja omejitev števila kandidatov do največ 60;
* obveščanje UVHVVR in zainteresirane javnosti o razpisanih in odpovedanih usposabljanjih ter razlogih za odpoved najmanj tri dni pred načrtovano izvedbo usposabljanja;
* da cena usposabljanja za ravnanje s FFS in tečajev o pravilni in varni rabi FFS ne sme presegati najvišje dovoljene cene določene s Pravilnikom;
* obveščanje UVHVVR o zamenjavi predavateljev oz. prostorov izvajanja usposabljanj za ravnanje s FFS;
* vodenje lastne evidence;
* vračilo poškodovanih in neuporabljenih izkaznic.

Nadzor nad izvajanjem nalog, ki jih izbrani izvajalci usposabljanj izvajajo na podlagi podeljenega javnega pooblastila, izvaja UVHVVR. V primeru ugotovljenih nepravilnosti UVHVVR začne s postopkom odvzema javnega pooblastila. Javno pooblastilo preneha z dnem dokončnosti odločbe, pri čemer mora izvajalec usposabljanj v roku 30 dni od dokončnosti upravne odločbe predati UVHVVR vso dokumentacijo, ki je bila izdana na podlagi podeljenega javnega pooblastila.

**Pogoji za ugotovitev sposobnosti:** UVHVVR bo priznala sposobnost prijaviteljem, ki izpolnjujejo spodaj navedene pogoje.

1. Da izpolnjuje vse pogoje za opravljanje dejavnosti in je registriran za opravljanje dejavnosti izobraževanja.

Dokazilo:

Izpolnjena Prijava (priloga 2)

1. Da zoper njega ni uveden ali začet postopek prisilne poravnave, stečaja ali likvidacije ali drug postopek omejitve ali prenehanja dejavnosti.

* da izpolnjuje pogoje glede prostorov in tehnične opremljenosti za izvedbo usposabljanja,
* da ima v lasti, najemu ali v uporabi prostor, ki je primerno velik, dobro osvetljen, zračen in ima dobro zvočnost,
* da je prostor tehnično opremljen z električnimi inštalacijami in primerno ogrevan ter opremljen z delovnimi mizami in primernimi stoli za odrasle osebe, s predavateljevo mizo z računalnikom ter s tablo in projektnim platnom,
* da ima računalnik z operacijskim sistemom, ki podpira vzpostavitev povezave do informacijskega okolja Uprave in tiskalnik. Tehnična oprema mora omogočati izpis potrdil.

Dokazilo:

Izjava prijavitelja o izpolnjevanju pogoja (priloga 3).

1. Da ima v delovnem ali pogodbenem razmerju vsaj enega predavatelja za posamezno področje z ustrezno izobrazbo in sicer:

1. za strokovno področje ukrepov varstva rastlin pred škodljivimi organizmi,

mora imeti predavatelj pridobljeno izobrazbo na visokošolskem univerzitetnem študijskem programu s področja agronomije – rastlinska smer ali na magistrskem študijskem programu s področja agronomije (2. bolonjska stopnja), usposabljanje s področja naprav za nanašanje FFS lahko izvaja tudi predavatelj z zaključenim visokošolskim univerzitetnim študijskim programom strojništva ali magistrskim študijskim programom s področja strojništva (2. bolonjska stopnja);

1. za strokovno področje vpliva FFS na zdravje ljudi

mora imeti predavatelj pridobljeno izobrazbo na visokošolskem univerzitetnem študijskem programu s področja medicine ali na enovitem magistrskem študijskem programu medicine oziroma na visokošolskem univerzitetnem študijskem programu s področja farmacije ali na magistrskem študijskem programu s področja farmacije (2. bolonjska stopnja) oziroma na visokošolskem univerzitetnem študijskem programu s področja biologije ali na enovitem magistrskem študijskem programu s področja biologije (2. bolonjska stopnja) oziroma na visokošolskem univerzitetnem študijskem programu s področja kemije ali na enovitem magistrskem študijskem programu s področja kemije (2. bolonjska stopnja);

1. za strokovno področje vpliva FFS na okolje

mora imeti predavatelj pridobljeno izobrazbo na visokošolskem univerzitetnem študijskem programu s področja agronomije - rastlinska smer ali na magistrskem študijskem programu s področja agronomije (2. bolonjska stopnja) oziroma na visokošolskem univerzitetnem študijskem programu s področja biologije ali na magistrskem študijskem programu s podrobnejšega področja biologije - ekologija in biodiverziteta (2. bolonjska stopnja) oziroma na visokošolskem univerzitetnem študijskem programu s področja varstva okolja, varstva narave in varne hrane ali na magistrskem študijskem programu področja varstva okolja, varstva narave in varne hrane (2. bolonjska stopnja) oziroma na visokošolskem univerzitetnem študijskem programu s področja kemije ali na magistrskem študijskem programu s področja kemije (2. bolonjska stopnja).

Dokazilo:

Ustrezno dokazilo o izpolnjevanju pogojev

1. Da ima predavatelj najmanj pet let delovnih izkušenj s posameznega strokovnega področja iz prejšnje točke pogojev.

Kot delovne izkušnje se štejejo izkušnje na delovnih mestih zahtevane stopnje in smeri izobrazbe.

Dokazilo:

Izpolnjena Prijava (priloga 2), z ustreznimi dokazili, ki jih je potrebno priložiti vlogi (M-1/M-2 obrazec, pogodba, izjava predavatelja o namerni sklenitvi pogodbe).

**Cena usposabljanja za ravnanje s FFS in tečajev o pravilni in varni uporabi FFS** :Cena usposabljanja za ravnanje s FFS in tečajev o pravilni in varni uporabi FFS ne sme presegati najvišje dovoljene cene določene s Pravilnikom in sicer:

* osnovno usposabljanje za svetovalca za FFS: 326,00 eurov brez davka na dodano vrednost,
* nadaljnje usposabljanje svetovalca za FFS: 61,00 eurov brez davka na dodano vrednost,
* osnovno usposabljanje za prodajalca FFS: 135,00 eurov brez davka na dodano vrednost,
* nadaljnje usposabljanje za prodajalca FFS: 43,00 eurov brez davka na dodano vrednost,
* osnovno usposabljanje za izvajalce ukrepov varstva rastlin: 54,00 eurov brez davka na dodano vrednost,
* nadaljnje usposabljanje za izvajalce ukrepov varstva rastlin: 24,00 eurov brez davka na dodano vrednost,
* pisno preverjanje znanja za svetovalca za FFS: 30 eurov brez davka na dodano vrednost,
* pisno preverjanje znanja za prodajalca FFS: 20 eurov brez davka na dodano vrednost,
* pisno preverjanje znanja za izvajalce ukrepov varstva rastlin: 15 eurov brez davka na dodano vrednost.
* tečaji o pravilni in varni uporabi FFS: 16,40 eurov brez davka na dodano vrednost.

Prijavitelj poda cene usposabljanja za ravnanje s FFS v prilogi 4.

**Obveščanje o izbiri:** Po ocenjevanju vlog bo UVHVVR izbranim izvajalcem usposabljanja izdala odločbo o podelitvi javnega pooblastila za izvedbo usposabljanja za ravnanje s FFS in izdajo izkaznic. Javno pooblastilo se podeli za obdobje petih let.

UVHVVR z izbranimi izvajalci usposabljanj sklene pogodbo, s katerimi se določijo medsebojne obveznosti.

UVHVVR vabi k oddaji vloge vse zainteresirane prijavitelje. Kontaktna oseba za podrobnejše informacije informacije je ga. Andreja Sporn, tel. 01/300–63-07, e-naslov: [andreja.sporn@gov.si](mailto:andreja.sporn@gov.si).

UVHVVR si pridržuje pravico do popravkov tega javnega razpisa.

Vida Znoj

v.d. generalnega direktorja